O‘zbekistonda vaksina tufayli birorta o‘lim holati kuzatilmadi. Bu haqda AOKAda o‘tkazilgan brifingda Koronavirusga qarshi kurashish shtabi a’zosi Sevara Ubaydullayeva ma’lum qildi. «Ijtimoiy tarmoqlarda «Vaksina olgandan keyin vafot etdi» yoki «Vaksina tufayli ahvoli og‘irlashdi» qabilidagi videomurojaatlar yuzasidan ishchi guruhlar tuzilib, o‘rganishlar olib borildi.    O‘rganishlar bu kabi noxush holatlarning birortasi vaksina bilan bog‘liq emasligini tasdiqladi.    Bugunga kunga qadar O‘zbekistonda vaksina tufayli birorta o‘lim holati kuzatilmadi», — deya ta’kidladi mutaxassis.